— Вось як раз недзе ў такім узросце я прыходзіў у Гомель у 1999 годзе. Але я ж да гэтага часу паварыўся ў дарослым футболе: з 15 год пачаў у мінік гуляць з мужыкамі. Ды яшчэ два гады ў зборнай па міні-футболе пагуляў. Вядома, нейкае хваляванне прысутнічала, але не саромеўся недзе жорстка згуляць, падкаціцца. У мяне гэты пераход неяк больш плаўна прайшоў. Хаця не скажу, што я адразу загуляў: мне спатрэбілася два гады на абцірку, я стабільна загуляў толькі недзе ў 2001 годзе.